Държавен вестник, бр. 62, 2025 г., стр. 33

БРОЙ  62	
Д Ъ Р Ж А В Е Н  В Е С Т Н И К 	
СТР.  33   
(4) Заповедта по чл. 7, ал. 4 се публикува 
на интернет страницата на съда, в който се 
провежда процедурата по подбор.
Чл. 14. (1) Редът за провеждане на проце­
дурата по подбор на медиатори се обявява от 
председателя на съда, към който е разкрит 
съдебният център, със заповед, в която се 
определят:
1. броят на съдебните медиатори съгласно 
решението на съдийската колегия на Висшия 
съдебен съвет;
2. изискванията, на които следва да от­
говарят кандидатите за съдебни медиатори;
3. начинът за провеждане на подбора 
съобразно приета от съдийската колегия на 
Висшия съдебен съвет методика;
4. необходимите документи, редът, начинът, 
мястото и срокът за подаването им.
(2) В заповедта по ал. 1 се посочват датите 
и часовете на писмения тест и устното съ­
беседване, определени след съгласуване със 
съдийската колегия на Висшия съдебен съвет.
Раздел IV
Ред за кандидатстване
Чл. 15. (1) Кандидатите подават писмено 
заявление за участие в подбора в съда, към 
който е разкрит съдебният център и е обявена 
процедурата по подбор.
(2) Към заявлението се прилагат:
1. автобиография, подписана от кандидата;
2. свидетелство за съдимост;
3. копие от документи, удостоверяващи за­
вършено висше образование, удостоверение за 
вписване в Единния регистър на медиаторите 
към министъра на правосъдието и разрешение 
за дългосрочно или постоянно пребиваване 
в Република България, ако лицето е чужд 
гражданин; 
4. копия от документи за придобитата 
образователно-квалификационна степен и 
допълнителна квалификация в областта на 
медиацията при наличие на такава;
5. копие от документите, които удостове­
ряват продължителността на професионалния 
опит;
6. други документи, които удостоверяват не­
говата допълнителна квалификация в област­та 
на медиацията, включително и препоръки по 
негова преценка.
(3) Подаването на заявлението и приложе­
нията към него се извършва лично от всеки 
кандидат или чрез пълномощник.
(4) Подаването на документи по електронен 
път се извършва на посочената в заповедта на 
председателя електронна поща на съда, като 
в този случай заявлението по ал. 1 следва да 
бъде подписано от кандидата с квалифициран 
електронен подпис.
Чл. 16. (1) Заявления, които са подадени 
след изтичане на срока, посочен в заповедта 
по чл. 14, се регистрират, но кандидатите не се 
допускат до участие в процедурата по подбор.
(2) Когато след изтичането на срока за 
подаване на документите не е постъпило 
нито едно заявление, председателят на съда, 
към който е разкрит съдебният център, със 
заповед прекратява процедурата по подбор.
Раздел V
Допускане до подбор
Чл. 17. (1) Комисията по подбора извършва 
проверка за изпълнението на изискванията 
на чл. 15, ал. 2.
(2) До участие в подбора не се допускат 
лица:
1. които не са представили всички необхо­
дими документи или представените документи 
не удостоверяват изпълнението на изисквания­
та на чл. 8, ал. 1 от Закона за медиацията и 
наличието на завършено висше образование;
2. които са подали заявлението си след 
изтичане на срока за представяне на доку­
ментите.
(3) Решението на комисията по допусти­
мостта на кандидатите се оформя в протокол 
и се изготвят списъци на допуснатите и не­
допуснатите кандидати, които се подписват 
от членовете на комисията.
Чл. 18. Списъкът за допуснатите и недо­
пуснатите до писмения тест кандидати се 
публикува на интернет страницата на съда и 
на общодостъпно място в сградата на съда 
най-малко една седмица преди обявената дата 
за теста. В съобщението се посочват:
1. допуснатите кандидати, които следва да 
участват в подбора;
2. недопуснатите кандидати и основанията 
за недопускането им;
3. датата, часът и мястото на провеждане 
на писмения тест.
Раздел VI
Провеждане на подбора
Чл. 19. (1) Редът за допускане на кандида­
тите до сградата, съответно до залите, в които 
ще се провежда писменият тест, се определя 
със заповед на председателя на съда, която се 
публикува на интернет страницата на съда. 
Кандидатите са длъжни да се явят в залата 
и да заемат местата си най-късно 15 минути 
преди започване на писмения тест. Закъснели 
кандидати се допускат до участие в писме­
ния тест с разрешението на председателя на 
комисията по подбора.
(2) Кандидатите се допускат в залата след 
представяне на лична карта, като се подписват 
в присъствен списък.
(3) По време на писмения тест и устното 
събеседване не се допуска използването на 
компютри, мобилни телефони и други техни­
чески средства.